RIIHIMÄEN KÄRÄJÄOIKEUS				29.12.2006
Temppelikatu 14 
11100 Riihimäki

Asia:		Lausunto riidattomia saatavia koskevien velkomusasioiden käsittelyn 				kehittämistä koskevan työryhmän mietinnöstä

Viite:		Oikeusministeriön kirje 24.10.2006 (OM 8/31/2005)

OIKEUSMINISTERIÖLLE

		Oikeusministeriö on 24.10.2006 päivätyllä kirjeellään pyytänyt 					käräjäoikeudelta lausuntoa riidattomia saatavia koskevien velkomisasioiden 			käsittelyn kehittämistä selvittäneen työryhmän mietinnöstä (2006:15). 	

		Käräjäoikeus esittää lausuntonaan kunnioittavasti seuraavaa:

		Käräjäoikeus lähtee siitä työryhmän esittämästä  seikasta, että riidattomien 			velkomusasioiden käsittely säilytetään tuomioistuimissa.

		1. Käräjäoikeus ei yhdy työryhmän käsitykseen siitä, että riidattomien 				velkomisasioiden  siirtäminen ruuhkaisista käräjäoikeuksista toisiin 				käräjäoikeuksiin olennaisesti helpottaisi tilannetta. Siirto olisi 					oikeudenkäymiskaaren oikeuspaikkaa koskevien säännösten vastainen. 				Käräjäoikeus arvioi, että tuollaisesta toimenpiteestä koituva hyöty olisi tuskin 			kovin merkittävä. Kysymyksessä on nykyiselläänkin tietojärjestelmää 				hyväksi käyttäen kehitetty menettely, joka ei vaadi suuria henkilöresulsseja.

		2. Käräjäoikeus yhtyy työryhmän mielipiteeseen siitä, että haasteen 				tiedoksianto voitaisiin laissa säädetyin edellytyksin toimittaa tavallisena 				postitiedoksiantona. Niiden tapausten lukumäärä, joissa vastaaja ei jostakin 			syystä saisikaan haastehakemusta tiedokseen, tulisi olemaan häviävän pieni. 			Lisäksi voidaan todeta, että jos todellisessa oikeussuojan tarpeessa oleva 				vastaaja ei ole saanut asianmukaisesti tiedokseen, hänellä on kuitenkin 				edelleen mahdollista hakea takaisinsaantia, jonka avulla hän voi saattaa 				asiansa uudelleen käsiteltäväksi.

		3. Käräjäoikeus katsoo, että työryhmän esittämät sähköistä asiointia 				tuomioistuimessa kehittävät toimenpiteet ovat kannatettavia 					parannusehdotuksia.

		Helena Alitalo-Vilkama
		Laamanni